b'\n_START_ARTICLE_\nNorwegian Research Centre\n_START_SECTION_\nHistorie og virksomhet\n_START_PARAGRAPH_\nInstituttet ble etablert i 2017 etter initiativ fra Universitetet i Bergen, Universitetet i Stavanger og Universitetet i Agder. En viktig intensjon bak etableringen var \xc3\xa5 bli en motvekt til SINTEF._NEWLINE_Instituttet best\xc3\xa5r av forskningsinstitutter tidligere eid av Universitetet i Bergen, Universitetet i Oslo, Universitetet i Stavanger og Universitetet i Agder. Blant institusjonene innlemmet i NORCE er Uni Research AS (en videref\xc3\xb8ring av Universitetsforskning Bergen), Norut, Christian Michelsen Research AS, International Research Institute of Stavanger AS, Agderforskning AS og Teknova AS. NORCE forvalter ogs\xc3\xa5 statens aksjer i noen selskaper som ikke er del av NORCE. NORCE har ca. 900 ansatte og har virksomhet i Oslo, Bergen, Stavanger, Troms\xc3\xb8, Haugesund, Kristiansand, Grimstad, Bod\xc3\xb8, Bardu, Alta og Svalbard._NEWLINE_NORCE driver\xc2\xa0grunnforskning og anvendt forskning innen milj\xc3\xb8 og naturressurser, klimaendringer, olje, gass og fornybar energi, teknologi, s\xc3\xa6rlig maritim teknologi og satelitteknologi, helse og samfunn._NEWLINE_NORCE er if\xc3\xb8lge Aksjon\xc3\xa6rregisteret heleid av tre universiteter: Universitetet i Bergen (56%), Universitetet i Stavanger (34%) og Universitetet i Agder (10%). I 2019 kom ogs\xc3\xa5 Universitetet i Troms\xc3\xb8 inn p\xc3\xa5 eiersiden.'